Фестываль праводзіўся ў цудоўным месцы, на ўзбярэжжы ракі Бярэзіны, непадалёк ад сядзібы, у якой нарадзіўся класік беларускай літаратуры Вінцэнт Дунін-Марцінкевіч. Мерапрыемства сабрала нямала прыхільнікаў аўтарскай песні і паэтычнага слова. Больш трох дзесяткаў выканаўцаў былі заяўлены для праслухоўвання, а колькі яшчэ нефармальных удзельнікаў, проста аматараў музыкі, паэзіі. З’ехаліся прадстаўнікі такога адметнага мастацтва з розных рэгіёнаў Расіі, Украіны, Малдовы і нашай рэспублікі.